बेंगलुरु। कांग्रेस अध्यक्ष राहुल गांधी ने चुनाव प्रचार के आखिरी दिन प्रेस कॉन्फ्रेंस में बीजेपी और पीएम मोदी पर जमकर निशाना साधा। राहुल गांधी ने कई मुद्दों पर पीएम मोदी को घेरा। पीएम मोदी द्वारा उन पर किए जा रहे निजी हमलों पर भी राहुल गांधी ने खुलकर अपनी बात पत्रकारों के सामने रखी। राहुल गांधी ने कहा कि हमने लोगों के बीच जाकर मेनिफेस्टो बनाया। लोगों से राय जानी और तब हमने घोषणा पत्र तैयार किया। वहीं बीजेपी ने हमारे घोषणापत्र की नकल की है। हम कर्नाटक में अपनी जीत को लेकर पूरी तरह से आश्वस्त हैं, क्योंकि हमारे पास विकास का विजन है।